cyanic-selkie/wikianc huggingface dataset:
குட்சுல்ஷ்சினா மற்றும் போகுட்டா நாட்டுப்புற கலை தேசிய அருங்காட்சியகம்
வரலாறு
ஹட்சுல் மற்றும் பொக்குட்டியான் கிராமங்களில் இருந்து அலங்கரிக்கப்பட்ட அடுப்பு ஓடுகள், இசைக்கருவிகள், செதுக்கப்பட்ட பழங்கால மரக் கருவிகள், தளபாடங்கள், பண்டைய நாட்டுப்புற உடைகள், தனித்துவமான ஹட்சுல் பூவேலைப்பாடுகள, சுவரில் தொங்கவிடும் தோரணைகள் மற்றும் பாரம்பரிய ஹட்சுல் அச்சுகளின் தொகுப்பு ஆகியவை முக்கிய கண்காட்சியில் காட்சிக்கு வைக்கப்பட்டுள்ளன.
கொலோமியாவின் வரலாற்றை ஆவணப்படுத்தி பிராந்திய நாட்டுப்புற கலைப்பொருட்களை சேகரிக்கும்படி ஒரு அருங்காட்சியகத்தை உருவாக்க சில முயற்சிகள் செய்யப்பட்டு இருந்தாலும், முதன்முதலில் 1892 இல் ஒரு தனியார் தொல்பொருள் சேகரிப்பாளரும் தொல்பொருள் ஆராய்ச்சியில் ஆர்வமுள்ள எட்மண்ட் ஸ்டார்சென்ஸ்கி (1845-1900)தான் பொகுட்டியா பிராந்தியத்தில் ஒரு தனியார் அருங்காட்சியகத்தை அமைத்தார். ஒரு நூலகம் மற்றும் ஒரு தொல்பொருட்களுக்கான அருங்காட்சியகம் என இரு  பிரிவுகளாக அமைக்கப்பட்ட இதில் தொன்மையான கலைப்பொருட்களும், இயற்கையாக கிடைக்கும் பண்டைய பொருட்களும் மட்டுமல்லாது   உக்ரேனிய இனவியல் பொருட்களும் சேகரிக்கப்பட்டு தொகுத்து அவரது வீட்டிலேயே வைத்திருந்தார். சுமார் 1900 ஆம் ஆண்டில் தனது முழு சேகரிப்பையும் அவரது வாரிசான மகனுக்கு கொடுத்தார். பின்னர், 1909 ஆம் ஆண்டில் அதன் ஒரு பகுதி கிராகோவில் உள்ள தேசிய அருங்காட்சியகத்திற்கு வழங்கப்பட்டது.
1913 ஆம் ஆண்டு ஜூன் மாதம் பொகுட்டியா பிராந்தியத்தின் அருங்காட்சியகம் புத்துயிர் பெற்றது, எட்மண்டின் மனைவியான, ப்ரோனிஸ்லாவா ஸ்டார்சென்ஸ்கா, அவரது கணவர் மற்றும் மகனின் மரணத்திற்குப் பிறகு, சமூகப் பள்ளியின் சங்கத்திற்கு அவரிடமுள்ள மீதி குடும்ப சேகரிப்பையும் தானமாகக் கொடுத்தார், மேலும் அருங்காட்சியகம் பொதுமக்களின் பார்வைக்காக திறக்கப்பட்டது. இந்த மக்களின் அருங்காட்சியகத்தின் தலைவராக அன்டோனி சிடோரோவிச்  பொறுப்பேற்று நடத்தியுள்ளார். இங்கே சேகரித்து வைக்கப்பட்டிருந்த சுமார் 755 இனவியல் மற்றும் வரலாற்றுப் பொருள்கள் மற்றும் சில நூறு பழங்கால நாணயங்களின் சேகரிப்புக்கள், முதலாம் உலகப் போரின் நிகழ்வுகளில் (முதலில் 1914 மற்றும் பின்னர் 1917 இல்) அழிக்கப்பட்டது. வரலாற்று அறிக்கைகளின்படி, அவற்றில் எதுவுமே காப்பாற்றப்பட்டதற்கான எந்த ஆதாரமும் காணப்படவில்லை.
வெளி இணைப்புகள்
பகுப்பு:அருங்காட்சியகங்கள் பகுப்பு:உக்ரேனிய அருங்காட்சியகங்கள்
சித்திரதுர்க்கா கோட்டை
thumb|சித்ரதுர்கா கோட்டை - நுழைவு வாயில் சித்திரதுர்க்கா கோட்டை (Chitradurga Fort), இந்தியாவின் கர்நாடக மாநிலத்தில், சித்ரதுர்கா மாவட்டத்தில்  அமைந்துள்ள பழமை வாய்ந்த மலைக்கோட்டையாகும். "அழகிய கோட்டை" என்று   பொருள்படும் சித்ரதுர்காகோட்டை, 15 ஆம் நூற்றாண்டில் விஜயநகரப் பேரரசின் சித்ரதுர்காவின் நாயக்க மன்னர்களால்  கட்டப்பட்டது.
கட்டமைப்புகள்
சித்ரதுர்கா கோட்டை கீழ் கண்ட பல கட்டமைப்புகளை கொண்டுள்ளது.
சேமிப்பக கிடங்கு, வீடுகள் மற்றும் நீர்த்தேக்கங்கள் முதன்மையாக நீண்டகால முற்றுகைகளை எதிர்கொள்ள தேவையான உணவு, நீர் மற்றும் இராணுவப் பொருட்களை உறுதிப்படுத்த வடிவமைக்கப்பட்டுள்ளன. இந்த வசதிகள் அனைத்தையும் இன்னும் சிறப்பாக பராமரிக்கப்படுகிறது. இதன் கட்டுமானம் வடிவமைப்பின் முதன்மையாக தற்காப்பு இருந்தது.கோட்டையின் சுவர்களில் சிறிய வாயில்களில் வில்லாளர்கள் எதிரிகளின் மீது அம்புகளை எறிவதற்காக பயன்படுத்தப்பட்டன. இந்த சுவர்களுக்கு நான்கு வாயில்கள் வழங்கப்பட்டு உள்ளது. இந்த நான்கு வாயில்கள்  இரங்க வாயில் என்று அழைக்கப்படுகின்றன, இரண்டாவது சித்தயான வாயில் என்றும், மூன்றாவது உட்சாங்கி வாயில் என்றும், நான்காவது லால்கோட்டை வாயில் என்றும் அழைக்கப்படுகிறது.நிலப்பகுதி மற்றும் புவியியல் பரப்பளவைப் பொறுத்து, கோட்டையின் சுவர்கள் 5-13 மீ (16.4-42.7 அடி) உயரத்தில் கட்டப்பட்டுள்ளன. ஆரம்பத்தில், அது சேற்றால் கட்டப்பட்டது ஆனால் பின்னர் 15ம் நூற்றாண்டில் கருங்கல் அடுக்குகளை வைத்து எழுப்பப்பட்டது .இக்கோட்டையில் பதினெட்டு கோவில்களும் கட்டப்பட்டுள்ளன. புகழ்பெற்ற கோயில்களில் சில: ஹேபேஸ்வரர் (பழங்கால புராணத்துடன் இணைக்கப்பட்டுள்ளது), சம்பி சித்தரேஸ்வரர், ஏகநாதம்மா, பால குனேஷ்வரா, கோபாலா கிருஷ்ணா, ஹனுமான், சுபராயா மற்றும் நந்தி ஆகியோரைக் கொண்டது.
வெளியிணைப்புகள்
பகுப்பு:கருநாடகக் கோட்டைகள்
முப்பீனைல் பாசுபைட்டு
முப்பீனைல் பாசுபைட்டு (Triphenyl phosphite) என்பது P(OC6H5)3. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம பாசுபரசு சேர்மமாகும். நிறமற்றதாகவும் பிசுபிசுப்புத்தன்மை கொண்ட நீர்மமாகவும் இது காணப்படுகிறது.
மண்ணிலே ஒரு சொர்க்கம் மனுஜோதி ஆசிரமம் (விளக்கப்படம்)
தமிழ்நாட்டில் தாமிரபரணி  ஆறு தவழ்ந்தோடும் திருநெல்வேலி மாவட்டம்  முக்கூடலில் இருந்து 7 கிலோ மீட்டர் தொலைவில் உள்ளது மனுஜோதி ஆசிரமம் குறித்த விளக்கப்படமாக இலவசமாய் வழங்கும்படியாக வெளியிடப்பட்டுள்ளது.
முப்பீனைல் பாசுபைட்டு
தயாரிப்பு
வினையூக்கி அளவு காரத்தின் முன்னிலையில் பாசுபரசு முக்குளோரைடுடன் பீனாலைச் சேர்த்து வினைபுரியச் செய்தால் முப்பீனைல் பாசுபைட்டு உருவாகிறது.
வினைகள்
மும்மெத்தில்பாசுபீன் தயாரிப்பதற்கான முன்னோடி சேர்மமாக முப்பீனைல் பாசுபைட்டு பயன்படுத்தப்படுகிறது. பாசுபரசு முக்குளோரைடை விட குறைவான மின் கவர் தன்மை கொண்டுள்ள P3+ அயனியின் ஆதாரமாகவும் செயல்படுகிறது: முப்பீனைல் பாசுபைட்டு மெத்தில் அயோடைடால் நான்கிணையச் சேர்மமாக்கப்படுகிறது:
மண்ணிலே ஒரு சொர்க்கம் மனுஜோதி ஆசிரமம் (விளக்கப்படம்)
இலவசமாய்ப் பெற்றிட
மண்ணிலே ஒரு சொர்க்கம் மனுஜோதி ஆசிரமம் (விளக்கப்படம்) வேண்டி மனுஜோதி ஆசிரமம் முகவரிக்கு தபால் அனுப்பி இலவசமாய்ப் பெற்றிடலாம்.
வெளி இணைப்புகள்
பகுப்பு: தமிழ் விளக்கப்படங்கள்
முப்பீனைல் பாசுபைட்டு
பல்லுருவமாக்கம்
கரிமச் சேர்மங்களில் உள்ள பல்லுருவமாக்கச் சேர்மங்களுக்கு முப்பீனைல் பாசுபைட்டு ஒரு குறிப்பிடத்தக்க எடுத்துக்காட்டு ஆகும். அதாவது சுமார் 200 கெல்வின் வெப்பநிலையில் இரண்டு வெவ்வேறு படிகவடிவமற்ற வடிவங்களில் காணப்படுகிறது. முப்பீனைல் பாசுபைட்டின் ஒரு பல்லுருவமாக்க வடிவச் சேர்மம் அயனத் திரவங்களின் படிகமாக்கல் மூலம் பெறப்பட்டது.
மேற்கோள்கள்
பகுப்பு:பீனால் ஈதர்கள் பகுப்பு:கரிம பாசுபைட்டுகள்
எடோ பிரண்டஸ்
எடோ பிரண்டஸ் (Eddo Brandes, பிறப்பு: மார்ச்சு 5 1963, சிம்பாப்வே அணியின் துடுப்பாட்டக்காரர். இவர் 10 தேர்வுத் துடுப்பாட்டப் போட்டிகளிலும், 59 ஒருநாள் பன்னாட்டுத் துடுப்பாட்டப் போட்டிகளிலும் 60 முதல்தர துடுப்பாட்டப் போட்டிகளிலும், 126 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 	1992 -1999 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1987 - 1999 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
பகுப்பு:சிம்பாப்வே துடுப்பாட்ட வீரர்கள் பகுப்பு:1963 பிறப்புகள் பகுப்பு:வாழும் நபர்கள்
சவுத்தாம்ப்டன் தீவு
சவுத்தாம்ப்டன் தீவு ஹட்சன் விரிகூடாவின் நுழைவாயிலில் உள்ள ஒரு பெரிய தீவு. கனடிய ஆர்க்டிக்குத் தீவுக்கூட்டத்தில் உள்ள பெரிய தீவுகளில் ஒன்றான இத்தீவு, கனடாவின் நுனாவுட் மாகாணத்தின் கிவால்லிக் பகுதியில் உள்ளது. இந்த தீவின் பரப்பளவு 41,214 சதுர கிலோமீட்டர் (15,913 சதுர மைல்கள்) என கனடா புள்ளிவிவரங்கள் எனும் அரசு நிறுவனம் அறிவித்துள்ளது. சவுத்தாம்ப்டன் தீவு உலகின் 34 வது பெரிய தீவு மற்றும் கனடாவின் ஒன்பதாவது பெரிய தீவு ஆகும்.
மேற்கோள்கள்
பகுப்பு:கனடாவின் தீவுகள்
பர்வதகவுடா சந்தானகவுடா
பர்வதகவுடா சந்தானகவுடா, கர்நாடக அரசியவாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1951-ஆம் ஆண்டில் ஜூன் முதலாம் நாளில் பிறந்தார். கர்நாடகத்தின் பாகல்கோட்டை மாவட்டத்தின் ஹெப்பள்ளியைச் சொந்த ஊராகக் கொண்டவர். தொடர்ந்து மூன்று முறைகளாக பாகல்கோட் மக்களவைத் தொகுதியில் போட்டியிட்டு வென்று, மக்களவை உறுப்பினராகியுள்ளார்.
வெளி இணைப்புக்கள்
பகுப்பு:14வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:வாழும் நபர்கள் பகுப்பு:கர்நாடக அரசியல்வாதிகள் பகுப்பு:1951 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:பாகல்கோட் மாவட்ட நபர்கள்
ஜேம்சு பவுண்டு
வாழ்க்கை
இவர் வில்ட்டுசயரில் ஜான் பவுண்டுக்கு மகனாகப் பிறந்தார். இவரது தந்தையார் வில்ட்டுசயரில் இருந்த கான்னிங்சு பேராயத்தின் பாதிரியார் ஆவார். இவர் ஆக்சுபோர்டு புனித மேரி முற்றத்தில் பயின்றார்; இவர் 1687, மார்ச்சு 16 இல் பள்ளிப் படிப்பு முடிந்ததும் கார்ட்டு முற்றத்தில் சேர்ந்து இளங்கலைப் பட்டம் 1694, பிப்ரவரி, 27 இல் பெற்றார்; பின்னர், கிளசுசு செசுட்டர் முற்றத்தில் சேர்ந்து தன் முதுகலைப் பட்டத்தைப் பெற்றார்;  இவர் 1697, அக்தோபர், 21 இல் மருத்துவ இளவல் எனும் மருத்துவப் பட்டயத்தையும் பெற்றார்.
இவர் கிழக்கிந்தியக் குழும ஆணையைப் பெற்று, கிழக்கிந்தியக் குழுமப் பணியில் சேர்ந்தார். பிறகு, 1699 இல் புனித ஜார்ஜ் கோட்டை வணிகருக்கான மதக்குருவாக சென்னைக்கு (அன்றைய மதராசுப் பட்டினத்துக்கு )வந்துள்ளார். அப்போது மேக்காங்கு ஆற்று முகப்பில் உள்ள புலோ காண்டோர் தீவு(இன்று கோன் சோன் தீவு) பிரித்தானியக் குடியிருப்புக்குச் சென்றார். புலோ காண்டோரின் குழுமக் களப்படையணிகள் 1705, மார்ச்சு, 3 ஆம் நாளன்று காலையில் கிளர்ச்சியில் ஈடுபட்டுள்ளனர். இக்கலகத்தில் இருந்து 11 ஆங்கிலேயர் மட்டும் தப்பித்து மலாக்கா சென்று, பிறகு, இறுதியில் டச்சு கிழக்கிந்தியக் குழுமம் இருந்த பட்டாவியாவுக்குச் சென்றுள்ளனர். இந்த அகதிகளில் ஒருவராக பவுண்டும் இருந்தார். என்றாலும், இவர் திரட்டிய பணமும் ஆய்வுத் தாள்களும் அழிக்கப்பட்டன.
ஓராண்டுக்குப் பிறகு, 1707 ஜூலையில் இங்கிலாந்துக்குத் திரும்பிவந்தார். முதலாம் கோமான் சர் இரிச்சர்டு தைல்னே சைல்டு, எசெக்சில் உள்ள வான்சுட்டீடுக்கு பவுண்டைக் காப்பாளர் ஆக்கினார். ஜான் பிளேம்சுட்டீடின் இறப்புக்குப் பிறகு இவர் முதலாம் மாக்கிலெசுபீல்டு கோமான ஆகிய தாமசு பார்க்கரின் செல்வாக்கால் 1720, ஜனவரியில் அரசு வானியலாளர் ஆக பணியமர்ந்தார்; சுரேவில் உள்ள பர்சுட்டோவிலும் குடியமர்ந்தார்.இவர் 1699, நவம்பர், 30 இல். அரசு கழக ஆய்வுறுப்பினராக தேர்ந்தெடுக்கப்பட்டார். என்றாலும், இந்தத் தேர்வு 1713, ஜூலை வரை ஒத்திவைக்கப்பட்டது. எடுமாண்டு ஆல்லே அரசு கழகத்துக்குப் பவுண்டு 1715, மே, 3 இல்  பதிவுசெய்த ஒளிமறைப்பில்  அதன் கலைகளைத்(கட்டங்களைத்) துல்லியமாக தீர்மானித்த பாங்கை அறிவித்தார். இவர் 1715, ஜூலை, 30 இல் பதினைந்தடி தொலைநோக்கியைப் பயன்படுத்தி, வியாழன் அருகில் இருந்த விண்மீனை வியாழன் மறைத்ததையும் அதே ஆண்டுஅக்தோபர் 30 இல் நிலா ஒளிமறைப்பையும் நோக்கிடு செய்துள்ளார். தொடர்ந்து1716 இலும் 1717 இலும் பல கோள்களின் நோக்கீடுகளை செய்துள்ளார்.
அரசு வானியல் கழகம் 1717 இல் கிறித்தியான் ஐகென்சின் தொலைநோக்கியின் 123 அடி குவியத் தொலைவு கொண்ட பொருள்வில்லையைப் பவுண்டுக்குக் கடனாக அளித்தது. இதை இவர் மேப்போலில் உள்ள வான்சுட்டீடு இல்லத்தில் நிறுவினார். இது பின்னர், சர் ஐசக் நியூட்டனுக்காக வாங்கப்பட்டது. இந்தக் கருவி மாற்றீடு பற்றி ஜோசப் கிராசுத்துவைட் எதிர்ப்புக் கருத்துரைத்துள்ளார். காரிக்கோளின் நிலாக்களில் பவுண்டு எடுத்த நோக்கிடுகள், அவற்றின் இயக்கங்களைத் திருத்த ஆல்லேவுக்கு உதவியுள்ளது.பிரின்சிபியாவின் மூன்றாம் பதிப்பில், பவுண்டின் வியாழன் வட்டு, காரிக்கோள் வட்டு, வலயங்கள், அவற்றின் நிலாக்களின் நீட்டம் ஆகியவற்றைச் சார்ந்த நுண்ணளவுகளை நியூட்டன் பயன்படுத்தியுள்ளார், நியூட்டன் வால்வெள்லி 1680 சார்ந்த இருப்புகளைப் பற்றிய தரவுகளையும் பவுண்டிடம் இருந்து பெர்றுள்ளார். இலாப்லாசும் பவுண்டின் வியாழன் நிலாக்கள் சார்ந்த நோக்கிடுகளை வியாழனின் பொருண்மையைக் கண்டுபிடிக்க, வாங்கியுள்ளார். பவுண்டும் 1719 இல் வியாழன் கோளுக்கான தரவுகளைப் பட்டியல்களாகத் தொகுத்து வெளியிட்டார். இதில் இவர் ஒளிப் பரவலுக்கான சமன்பாட்டை அறிமுகப்படுத்தியுள்ளார்.
பவுண்டு தனது தங்கையின் மகன் ஜேம்சு பிராட்லேவுக்குப் பயிற்சியளித்தார். இருவரும் இணைந்து பலநோக்கீடுகளைச் செய்துள்ளனர். இதில் 1719 செவ்வாய் எதிர்வும் 1723, அக்தோபர், 23 புதன் கோளின் கடப்பும் உள்ளடங்கும். இவர்கள் முதன்முதலாக 1718 இல் இரட்டை விண்மீன் ஒன்றின் உறுப்படிகளான ஒய் வர்ஜினிசுவை அளந்தனர். இது உடுக்கண இடமாறு தோற்றப் பிழையை கணக்கிட்டு, தீர்மானிக்க வழிவகுத்தது.
இவர் கியூ அறண்மனையில் சாமுவேல் மாலினியூக்சை அடிக்கடி சந்தித்துவந்தார். இவரை 1723 ஜூலையில், அரசு கழகம் ஜான் ஏடுலேவின் ஒளித்தெறிப்புத் தொலைநோக்கியைச் சோதிக்க, பணித்தது. இவர் அந்தத் தொலைநோகி திறம்பட வேலை செய்வதாக அறிக்கை அளித்தார். இவர் 1724, நவம்பர், 16 இல் வான்சுட்டீடில் 55 ஆம் அகவையில் இறந்தார்.
குடும்பம்
பவுண்டு, எடுவார்டு பார்மரின் விதவையான சாராவை, 1710, பிப்ரவரி, 14 இல் திருமணம் செய்துகொண்டார். சாரா 1715, ஜூனில் இறந்துவிட்டுள்ளார். இரண்டாவதாக,, 1722, அக்தோபரில் மத்தேயு வைமான்சோல்டின் தங்கையான எலிசபெத்தை மணந்துகொண்டார். வைமான்சோல்டு வான்சுட்டீடு தோட்ட உரிமையாளர்; இவர் தென்கடல் வணிகத்தில் முன்கணிப்பில் வல்லவராக இருந்தார்.எலிசபெத்து தன் கணவர் இறந்தபோது 10,000 பவுண்டுகள் பணவளம் வாய்ந்தவராக் விளங்கினார். இவர் தன் கணவர் இறந்த பிறகு, ஆக்சுபோர்டில் பிராடுலேவுடன் வாழ்ந்தார். இவர்1740, செப்டம்பர், 10 இல் இறந்துள்ளார்; இவர் வான்சுட்டீடு கல்லறையில் அடக்கம் செய்யப்பட்டார். பவுண்டு 1713, செப்டம்பர் 16 இல் சாரா பெற்றெடுத்த இவரது மகளும் 1747, அக்தோபர் 19 இல் திருமணம் கழியாமலே இறந்துள்ளார்.
மேற்கோள்கள்
பகுப்பு:ஆங்கிலேய வானியலாளர்கள் பகுப்பு:1669 பிறப்புகள் பகுப்பு:1724 இறப்புகள் பகுப்பு:பிரித்தானிய வானியலாளர்கள்
புலன் விசாரணை 2
புலன் விசாரணை 2 என்பது 2015 ஆம் ஆண்டு தமிழ் அதிரடி படம் ஆகும். இத்திரைப்படத்தை ஆர்.கே.செல்வமணி இயக்கியனார். இப்ராஹிம் ரவுத்தர் தயாரித்தார். இதில் பிரசாந்த், கார்த்திகா ஆர்.கே மற்றும் பிரமிட் நடராஜன் ஆகியோர் முக்கிய வேடங்களில் நடித்தனர். 1990 ஆம் ஆண்டு வெளியான புலன் விசாரனை திரைப்படத்தின் தொடர்ச்சியாக இருக்கும் இப்படம் 2006 ஆம் ஆண்டில் தயாரிப்பைத் தொடங்கியது, 30 ஜனவரி 2015 அன்று வெளியிடப்பட்டது.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:மசாலாத் திரைப்படங்கள் பகுப்பு:2015 தமிழ்த் திரைப்படங்கள் பகுப்பு:பிரசாந்த் நடித்த திரைப்படங்கள் பகுப்பு:மன்சூர் அலி கான் நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள் பகுப்பு:தலைவாசல் விஜய் நடித்த திரைப்படங்கள் பகுப்பு:பிரகாஷ் ராஜ் நடித்த திரைப்படங்கள் பகுப்பு:ரோஜா நடித்த திரைப்படங்கள் பகுப்பு:ஆனந்த் ராஜ் நடித்த திரைப்படங்கள்
எஸ். கே. ஆர். பொறியியல் கல்லூரி
'''எஸ். கே. ஆர். பொறியியல் கல்லூரி''' (SKR Engineering College) என்பது தமிழ்நாட்டின், சென்னை பூந்தமல்லியில் உள்ள ஒரு பொறியியல் கல்லூரி ஆகும். இந்த கல்வி நிறுவனமானது 2001 ஆம் ஆண்டு திரு ஏ. எம். சீனிவாசன் மற்றும் கே. ராமதாஸ் ஆகியோரால் நிறுவப்பட்டது. புது தில்லியில் உள்ள அகில இந்திய தொழில்நுட்பக் கல்வி கவுன்சில் (ஏ.ஐ.சி.டி.இ) இந்த கல்லூரிக்கு ஒப்புதல் அளித்துள்ளது, இது சென்னை அண்ணா பல்கலைக்கழகத்துடன் இணைக்கப்பட்டுள்ளது.
ஐ.என்.எஸ். சுனைனா
ஐஎன்எஸ் சுனைனா என்பது இந்தியக் கடற்படையின் இரண்டாவது சார்யு வகை ரோந்துக் கப்பலாகும். கோவா சிப்யாட் லிட் என்ற நிறுவனத்தின் மூலம் கட்டப்பட்டு, கொச்சித் துறைமுகத்தில் 15 அக்டோபர் 2013ல் கடற்படையில் சேர்க்கப்பட்டது. அதிநவீன தொழில்நுட்ப வசதிகளுடன் வடிவமைக்கப்பட்டுள்ள இந்த கப்பல், கடலோர ரோந்து, தொலைகரை உடைமைகளின் காவல், பெருங்கடல் எல்லைகளில் கண்காணிப்பு மற்றும் மேற்பார்வை ஆகிய பணிகளைச் செய்கிறது. 24 மணி நேரமும் ரோந்துப் பணியில் ஈடுபடும் இதில் எட்டு அதிகாரிகள் மற்றும் 108 கடற்படை வீரர்கள் பணியாற்றுவர்கள். இதில் உலங்கூர்தி, அதிநவீன தகவல்தொடர்புச் சாதனங்கள் முதலியவை சுமந்து செல்லும் வகையில் வடிவமைக்கப்பட்டுள்ளதால், போர்க் காலங்களிலும் பயன்படுத்தலாம்.
எஸ். கே. ஆர். பொறியியல் கல்லூரி
துறை பற்றி
மேலாண்மை ஆய்வுத் துறையானது 2006-07 கல்வியாண்டில் நிறுவப்பட்டது. இரண்டு ஆண்டு கல்வித் திட்டமான இது அண்ணா பல்கலைக்கழகத்துடன் இணைக்கப்பட்டுள்ளது. இதில் 60 மாணவர்களை சேர்க்க ஏஐசிடிஇ- ஆல் அங்கீகரிக்கப்பட்டுள்ளது.
ஐ.என்.எஸ். சுனைனா
மேற்கோள்கள்
<References/>
பகுப்பு:இந்திய போர்க் கப்பல்கள்
எஸ். கே. ஆர். பொறியியல் கல்லூரி
வெளி இணைப்புகள்
பகுப்பு:அண்ணா பல்கலைக்கழக இணைவுக்கல்லூரிகள் பகுப்பு:சென்னையில் உள்ள பொறியியல் கல்லூரிகள் பகுப்பு:Coordinates on Wikidata
சாலமன் பாப்பையா
சாலமன் பாப்பையா (பிறப்பு: பிப்ரவரி 22, 1936) மதுரையைச் சேர்ந்த புகழ் பெற்ற பட்டிமன்ற பேச்சாளர் ஆவார். இவர் மதுரை அமெரிக்கன் கல்லூரியில் தமிழ்த்துறைப் பேரராசிரியாகப் பணிபுரிந்தவர். இனிய தமிழில் நகைச்சுவையாக உரையாற்றும் திறமை வாய்ந்த பேச்சாளர். சமூகத்திலும் இல்லங்களிலும் அன்றாடம் நிகழும் நிகழ்வுகளை மையமாகக் கொண்டு பட்டிமன்றங்களை நடத்துபவர். இவற்றின் மூலம் மக்கள் மனதில் நீங்கா இடம் பிடித்தவர். சன் தொலைக்காட்சியில் தினமும் காலையில் திருக்குறளுக்கும், சங்க இலக்கியப் பாடல்களுக்கும் விளக்கம் கூறி அவற்றில் உள்ள சுவைகளை மக்களுக்கு அறிமுகப்படுத்தினார். இவர் சில திரைப்படங்களிலும் நடித்துள்ளார்.
திரைப்படங்களில்
இவர் சங்கர் இயக்கிய முதல்வன், பாய்ஸ், சிவாஜி உள்ளிட்ட மூன்று திரைப்படங்களில் நடித்துள்ளார்.
நூல்கள்
சாலமன் பாப்பையா இலக்கியத் திறனாய்வும் பழந்தமிழ் இலக்கியங்களுக்கு உரையும் எழுதியிருக்கிறார். மேலும் மதுரை கம்பன கழகம் ஒருங்கிணைக்கும் திங்கள் சொற்பொழிவுகளை ஆண்டுதோறும் தொகுத்து நூலாக வெளியிடுகிறார்.
வாழ்க்கை
மதுரை, திருமங்கலம் தாலுக்கா சாத்தங்குடியில் பிறந்தவர் பாப்பையா. இவரும் இவரது மனைவி ஜெயபாயும் மதுரையில் வசிக்கின்றனர். இவர்களுக்கு ஒரு மகன் மற்றும் ஒரு மகள் உள்ளனர்.
உசாத்துணை
நிலாச்சரல்
ஐந்தாந்தலைமுறைத் தாரைப் போர் விமானம்
thumb|300px|மேம்பட்ட இடைவீச்சு எல்லை [[ஏவுகணையை வானிலிருந்து வானிலக்கைத் தாக்கச் செலுத்தும் எப்-22 ராப்டர்]] ஐந்தாந்தலைமுறைத் தாரைப் போர் விமானம் (Fifth-generation jet fighter) என்பது ஐக்கிய அமெரிக்காவில் பயன்படுத்தப்படும் மிகவும் மேம்பட்ட போர் விமானத்தின் வகைப்பாடு ஆகும். 2015 வரை இது ஒன்றே மிக அதிக நவீன தொழில்நுட்பங்களை கொண்ட போர் விமானமாகும். நான்காம் தலைமுறை போர்விமானங்களிலிருந்து இது மேம்படுத்தப்பட்டது. ஆயுதமேந்திய இந்த விமானத்தை ரேடாரால் கூட கண்டுபிடிக்க இயலாது. மேலும் ரேடார் இடைமறிப்புக்கு குறைந்த நிகழ்தகவு மற்றும் மேம்படுத்தப்பட்ட வான் மின்னணுவியல் மற்றும் நவீன கணினி அமைப்பு போன்ற மேம்பாடுகளை ஐந்தாம் தலைமுறை ஜெட் போர் விமானம் கொண்டுள்ளது. தற்பொழுது பயன்பாட்டில் உள்ள ஒரே ஐந்தாம் தலைமுறை ஜெட் போர்விமானம் ஐக்கிய அமெரிக்க வான்படையில் பயன்படுத்தப்படும் போர்விமானம் லாக்ஹீட் மார்டின் எப்-22 ராப்டர் ஆகும்.
மேற்கோள்கள்
பகுப்பு:போர் வானூர்திகள்
சித்தாற்காடு ஊராட்சி
சித்தாற்காடு ஊராட்சி (Chitharkadu Gram Panchayat), தமிழ்நாட்டின் செங்கல்பட்டு மாவட்டத்தில் உள்ள சித்தாமூர் வட்டாரத்தில் அமைந்துள்ளது. இந்த ஊராட்சி, செய்யூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1782 ஆகும். இவர்களில் பெண்கள் 911 பேரும் ஆண்கள் 871 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
அளுத்கமை
அளுத்கமை (Aluthgama, අලුත්ගම, அளுத்கம) என்பது இலங்கையின் மேற்கு மாகாணத்தில் களுத்துறை மாவட்டத்தில் அமைந்துள்ள ஒரு கரையோர நகரம் ஆகும். தலைநகர் கொழும்பில் இருந்து இந்நகரம் 95 கிமீ தூரத்தில் கொழும்பு-காலி வீதியில் அமைந்துள்ளது. இலங்கையின் சுற்றுலாத் துறைக்கு இந்நகரம் பேர் போனது.
போக்குவரத்து
கொழும்பில் இருந்து மாத்தறை நோக்கி செல்லும் தொடருந்துகள் அளுத்கமை தொடருந்து நிலையம் ஊடாக செல்லுகின்றன.
மேற்கோள்கள்
பகுப்பு:களுத்துறை மாவட்டத்தில் உள்ள ஊர்களும் நகரங்களும்
சின்னபுள்ள
சின்னபுள்ள 1994 ஆம் ஆண்டு சின்னி ஜெயந்த் மற்றும் ரேவதி நடிப்பில், கே.பாஸ்கரன் இயக்கத்தில், ஆதித்யன் இசையில் வெளியான தமிழ் திரைப்படம். 1994 ஆம் ஆண்டு தமிழகத்திலிருந்து தேசிய விருதுக்குப் பரிந்துரை செய்த 6 படங்களில் இப்படமும் ஒன்று.
கதைச்சுருக்கம்
பணக்காரத் தம்பதிகளின் (விஜயகுமார் மற்றும் சத்யப்ரியா) ஒரே மகளான வள்ளியம்மை (ரேவதி) கல்லூரியில் படிக்கிறாள். கல்லூரி விடுமுறையில் தன் தந்தையின் சொந்த கிராமத்திற்குச் செல்ல விரும்புகிறாள். கிராமத்தில் தன் அத்தை அஞ்சலை (வடிவுக்கரசி) வீட்டில் தங்குகிறாள். அஞ்சலையின் மகன் வடிவேலு (சின்னி ஜெயந்த்) மனவளர்ச்சி குன்றிய மாற்றுத்திறனாளி. வள்ளியம்மையுடன் பழகும் வடிவேலு அவளைக் காதலிக்கிறான். வடிவேலுவின் நண்பன் சுப்பிரமணி (தலைவாசல் விஜய்).
ஒரு நாள் வேலை நிமித்தமாக அஞ்சலை வெளியூர் சென்றுவிடுவதால் வடிவேலுவும் வள்ளியம்மையும் வீட்டில் தனித்திருக்கின்றனர். சில நாட்கள் கழித்து வள்ளியம்மை கர்ப்பமாக இருப்பதற்கான அறிகுறிகளை உணரத் தொடங்குகிறாள். வடிவேலுவின் மீது சந்தேகம் கொள்ளும் அவள் உடனே அங்கிருந்து தன் வீட்டுக்கு வருகிறாள். அவளது பெற்றோர் வள்ளியம்மையை மதனுக்குத் (ரமேஷ் அரவிந்த்) திருமணம் செய்ய முடிவு செய்கின்றனர். அந்தத் திருமணத்திற்கு மறுப்பு தெரிவிக்கும் வள்ளியம்மை தான் கர்ப்பமாக இருக்கும் உண்மையைத் தன் பெற்றோர்களிடம் கூறி, அதற்கு வடிவேலுவே காரணம் என்று கூறுகிறாள்.
இதையறிந்து அதிர்ச்சியடையும் அஞ்சலை கோபம்கொண்டு வடிவேலுவை அடிக்கிறாள். வடிவேலு தான் தவறு செய்யவில்லை என்று அஞ்சலையிடம் மன்றாடுகிறான். அவனை யாரும் நம்பாததால் தற்கொலை செய்துகொள்கிறான். வள்ளியம்மையின் கர்ப்பத்திற்குக் காரணம் யார்? அவள் என்ன முடிவெடுத்தாள்? என்பது மீதிக்கதை.
இசை
படத்தின் இசையமைப்பாளர் ஆதித்யன். பாடலாசிரியர் பிறைசூடன்.
மேற்கோள்கள்
பகுப்பு:இந்திய நாடகத் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:1994 தமிழ்த் திரைப்படங்கள் பகுப்பு:ஆதித்தியன் இசையமைத்த திரைப்படங்கள் பகுப்பு:ரேவதி நடித்த தமிழ்த் திரைப்படங்கள் பகுப்பு:தலைவாசல் விஜய் நடித்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:வடிவுக்கரசி நடித்த தமிழ்த் திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள்
உண்ணியப்பம்
கேரள மாநிலப் பணியாரங்களில் உண்ணியப்பம் (Unni appam, ഉണ്ണിയപ്പം) மிக முக்கியமானது. வாழைப்பழம், அரிசி மாவு மற்றும் வெல்லத்தைப் பயன்படுத்தி இப்பணியாரம் செய்யப்படுகிறது. கொட்டாரக்கரை மகாகணபதி கோவிலில் முக்கிய நிவேத்தியம் உண்ணியப்பம் ஆகும்.
மேற்கோள்கள்
பகுப்பு: கேரள உணவு வகைகள் பகுப்பு:கேரள சமையல்
ரோசாப்பூ ரவிக்கைக்காரி
ரோசாப்பூ ரவிக்கைக்காரி 1979 ஆம் ஆண்டு வெளிவந்த தமிழ்த் திரைப்படமாகும். தேவராஜ்-மோகன் இயக்கத்தில் வெளிவந்த இத்திரைப்படத்தில் சிவகுமார், தீபா மற்றும் பலரும் நடித்திருந்தனர். இது சிவகுமாரின் நூறாவது படம் ஆகும். இது பிரசங்காட கென்டித்திம்மா என்ற கன்னடத் திரைப்படத்தின் மறுவாக்கம் ஆகும்.
பாடல்கள்
இத்திரைப்படத்திற்கு இசையமைத்தவர் இளையராஜா ஆவார். பாடல்களை புலமைப்பித்தன் மற்றும் கங்கை அமரன் ஆகியோர் இயற்றினர்.
குறிப்புகளும் மேற்கோள்களும்
பகுப்பு:1979 தமிழ்த் திரைப்படங்கள்‎ பகுப்பு:சிவகுமார் நடித்த திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:தேவராஜ்-மோகன் இயக்கிய திரைப்படங்கள்
மருத்துவர் குருசாமி
மருத்துவர் குருசாமி அல்லது ''எம். ஆர். குருசாமி முதலியார் (Dr. M. R. Guruswami Mudaliar'') (1880–1958) என்பவர் 20 ஆம் நூற்றாண்டின் முதற்பாதியில் சென்னையில் மருத்துவராகப் பணியாற்றியவராவார்.
கல்வி
மருத்துவர் குருசாமி மைசூரில் பள்ளிக்கல்வியை முடித்தார். உயர்நிலைப் பள்ளிப்படிப்பை சீரங்கப்பட்டணத்து பள்ளியில் படித்தார். பெங்களூர் சென்டிரல் கல்லூரியில் தன் இளங்கலைப் பட்டப்படிப்பையும், சென்னை மருத்துவக் கல்லூரியில் மருத்துவப்படிப்பும் பயின்றார். இராசகோபாலாச்சாரி இவரது கல்லூரி நண்பராவார்.
சிறப்பு
மருத்துவர் குருசாமி அறுவை மருத்துவத் தேர்ச்சிக்கென சிப்பர் பீல்டு என்ற தங்கப் பதக்கம் பெற்றார். 1910 ஆம் ஆண்டு கதிரியக்கத் துறையில் சிறப்புப் பயிற்சியை டேராடூன் சென்று பெற்றார். 1916 ஆம் ஆண்டு மருந்தர் நிலைக்கு உயர்ந்தார். 1920 ஆம் ஆண்டு எம்.டி பட்டம் பெற்ற முதல் தமிழர் என்ற சிறப்பு பெற்றார். இதே ஆண்டு மருத்துவர் குருசாமி மெட்டீரியா மெடிக்கா என்ற மருத்துவ நூலின் பொறுப்பை ஏற்ற முதல் இந்தியர் என்ற சிறப்பைப் பெற்றார். சென்னைப் பொது மருத்துவமனையின் தலைமை மருத்துவர் பொறுப்பேற்ற முதல் இந்தியரும் இவரே.
இறப்பு
1958 ஆம் ஆண்டு சூன் மாதம் 26 ஆம் தேதி மருத்துவர் குருசாமி மரணமடைந்தார்.
வெளியிணைப்புகள்
பகுப்பு:1880 பிறப்புகள் பகுப்பு:1958 இறப்புகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய மருத்துவர்கள் பகுப்பு:கர்நாடகத் தமிழர் பகுப்பு:மதராசு மருத்துவக் கல்லூரி மேனாள் மாணவர்கள்
செயல் (கணிதம்)
கணிதத்தில் செயல் அல்லது கணிதச் செயல் (operation, Mathematical operation) என்பது, பூச்சியம் அல்லது அதற்கும் மேற்பட்ட உள்ளீடு மதிப்புகளைக் கணக்கிட்டு ஒரு வெளியீடு மதிப்பைப் பெறுவதாகும்.
ω என்ற செயல், ω : V → Y எனும் சார்பாக அமையும். இதில்,
வகைகள்
ஓருறுப்புச் செயல்கள் ஓர் உள்ளீடு மட்டும் கொண்டிருக்கும். எடுத்துக்காட்டாக, எதிர்மமாக்கல் (negation), முக்கோணவியல் சார்புகள் ஓருறுப்புச் செயல்களாகும்.
ஈருறுப்புச் செயல்கள் இரு உள்ளீடுகளைக் கொண்டிருக்கும். எடுத்துக்காட்டாக, கூட்டல், கழித்தல், பெருக்கல், வகுத்தல், அடுக்கேற்றம் ஆகியவை ஈருறுப்புச் செயல்களாகும்.
எண்கள் தவிர்த்த பிற கணிதப் பொருள்களை உள்ளீடுகளாகக் கொண்டதாகவும் செயல்கள் அமையலாம்.
எடுத்துக்காட்டுகள்:
எந்த மதிப்புகளுக்கெல்லாம் ஒரு செயல் வரையறுக்கப்பட்டுள்ளதோ, அந்த மதிப்புகளடங்கிய கணமானது அச்செயலின் ஆட்களம் எனவும், அச்செயலைச் செய்வதன் விளைவாகக் கிடைக்கக்கூடிய மதிப்புகளடங்கிய கணம் அச்செயலின் வீச்சு எனவும், வீச்சை உட்கணமாகக் கொண்ட கணம் இணையாட்களம் (கணிதம்) எனவும் அழைக்கப்படும். எடுத்துக்காட்டாக, மெய்யெண்களில் வர்க்கம் காணும் போது அனைத்து மெய்யெண்களின் வர்க்கங்களும் எதிரிலா எண்களாகவே இருக்கும். எனவே வர்க்கம் காணல் செயலின் ஆட்களமும் இணையாட்களமும் மெய்யெண் கணமாகவும், வீச்சாக எதிரிலா மெய்யெண்கள் கணமும் அமைகிறது.
ஒரு செயலின் உள்ளீடுகள், வெளியீடு வெவ்வேறான கணிதப் பொருட்களாக அமையலாம்
இதில் திசையன்கள் உள்ளீடுகளாகவும், திசையிலி வெளியீடாகவும் உள்ளது.
கூத்தனூர் ஆஞ்சநேயர் கோயில்
கூத்தனூர் ஆஞ்சநேயர் கோயில் தமிழ்நாட்டில் திருவாரூர் மாவட்டம், கூத்தனூர் என்னும் ஊரில் அமைந்துள்ள ஆஞ்சநேயர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஆஞ்சநேயர்சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன.
மேற்கோள்கள்
பகுப்பு:திருவாரூர் மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இருமேனி ஊராட்சி
இருமேனி ஊராட்சி (Irumeni Gram Panchayat), தமிழ்நாட்டின் இராமநாதபுரம் மாவட்டத்தில் உள்ள மண்டபம் வட்டாரத்தில் அமைந்துள்ளது. இந்த ஊராட்சி, இராமநாதபுரம் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3067 ஆகும். இவர்களில் பெண்கள் 1636 பேரும் ஆண்கள் 1431 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பாளையங்கோட்டை ஊராட்சி
பாளையங்கோட்டை ஊராட்சி (Palayankottai Gram Panchayat), தமிழ்நாட்டின் திண்டுக்கல் மாவட்டத்தில் உள்ள ஆத்தூர் வட்டாரத்தில் அமைந்துள்ளது. இந்த ஊராட்சி, ஆத்தூர் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2950 ஆகும். இவர்களில் பெண்கள் 1479 பேரும் ஆண்கள் 1471 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கார்ட்டோசாட்-2டி
கார்ட்டோசாட்-2டி (Cartosat-2D) என்பது சூரிய ஒளியின் சுற்றுப்பாதையில் வலம்வரும் கார்ட்டோசாட்-2 தொகுதியின் ஐந்தாவது புவி கவனிப்பு செயற்கைக்கோள் ஆகும். இதுஅகமதாபாத்தில் உள்ள விண்வெளி பயன்பாட்டு மையத்தில் தயாரிக்கப்பட்டது. மேலும் இதனைப் பராமரித்து, விண்ணில் செலுத்தியது இந்திய விண்வெளி ஆய்வு மையம் ஆகும். இந்தச் செயற்கைக்கோள் சூன் 22, 2016 இல் முனைய துணைக்கோள் ஏவுகலம்-சி37 மூலம் விண்ணில் செலுத்தப்பட்டது. இதனுடன் ஐஎன் எஸ்-1எ, ஐஎன் எஸ்-1பி ஆகிய இரு நுண் செயற்கைக் கோள்களும் மற்றும் அமெரிக்க ஐக்கிய நாடு, கசக்கஸ்தான், இசுரேல், நெதர்லாந்து, சுவிட்சர்லாந்து மற்றும் ஐக்கிய அரபு அமீரகம் ஆகிய நாடுகளின் ஆராய்ச்சிகளுக்கு உதவும் 101 மீநுண் செயற்கைக்கோள்களை அனுப்பியது.
சதனம் வாசுதேவன்
பிரித்தானிய இந்தியாவின் மலபார் மாவட்டத்தில் இருந்த அங்காடிபுரத்தில் கரீம்நாய்க்கல் மீனாட்சி அம்மாவுக்கும் சேனங்கரா கோபாலன் நாயருக்கும் மகனாக 1945ஆம் ஆண்டு பிறந்தார். சதனம் வாசுதேவன், ஏழாவது வயதில் செண்டை இசைக்கருவியை கற்கத் தொடங்கினார். பின்னர் பாலகாட்டில் ஒட்டப்பாலம் அருகே பேரூர் கிராமத்தில் முன்னணி கதகளி நிறுவனமான காந்தி சேவா சதனில் சேர்ந்தார், மேலும் பல்லசனா சந்திரமன்னாடியாரின் சீடராக தனது படிப்பைத் தொடர்ந்தார். பின்னாளில் இதே சதனத்தில் செண்டை ஆசிரியரானார். மட்டன்னூர் சங்கரன்குட்டி போன்ற பல புகழ்பெற்ற கலைஞர்களின் குருவாகத் திகழ்ந்தார். மத்தளம், இடக்கை, திமிலை இசைப்பதிலும் சதனம் வாசுதேவன் வல்லவராவார்.
மேற்கோள்கள்
பகுப்பு:1945 பிறப்புகள் பகுப்பு:மலப்புறம் மாவட்ட நபர்கள் பகுப்பு:மலையாள நபர்கள் பகுப்பு:வாழும் நபர்கள் பகுப்பு:இசைக் கலைஞர்கள்
அம்ரிதா புரி
அம்ரிதா புரி (Amrita Puri; பிறப்பு 20 ஆகத்து 1983) ஓர் இந்திய நடிகையாவார். சிறந்த பெண் திரைப்பட அறிமுகம், சிறந்த துணை நடிகைக்கான பிலிம்பேர் பரிந்துரைகளைப் பெற்ற ஆயிஷா (2010) என்ற காதல் நகைச்சுவைத் திரைப்படம் மூலம் இவர் திரைப்படங்களுக்கு அறிமுகமானார். மூன்று வருடங்கள் கழித்து கை போ சே! (2013) மூலம் தனது முதல் வணிக வெற்றியைப் பெற்றார்.
தொழில்
தனது முதுகலை பட்டப்படிப்பை முடித்த பிறகு, அம்ரிதா பூரி நாடகங்களை எழுதியும், நடிக்கவும் தொடங்கினார். குவாசர் தாகூர் பதம்சீயின் ரீட்டெல்லிங்ஸ் வியூ ஃப்ரம் தி ஸ்டேஜ் என்ற ஆங்கில நாடகம் இவரது முதல் நாடகமாகும். ஓகில்வி என்ற விளம்பர நிறுவனத்தில் ஒரு வருடத்திற்கு இவர் வாழ்க்கைமுறை இதழுக்கான சுயாதீனமாக சேர்ந்து நகல் எழுதினார். திலீப் பாட்டியா இவரது சுயவிவரத்தை ஏற்ற்க் கொண்ட பிறகு, இவர் திரைப்படங்களிலும் விளம்பர படங்களிலும் நடிக்கத் தொடங்கினார். விரைவில் இவர் கோடெக்ஸுக்காக தனது முதல் விளம்பரத்தை செய்தார். பின்னர் பீப்பிள் ஃபர்ஸ்ட், கார்னியர், லோரியல் உட்பட பல பொருட்களுக்கான விளம்பரங்களிலும், தொலைக்காட்சி விளம்பரங்களிலும் நடித்தார்.
பாலிவுட் அறிமுகம் (2010-13)
பல படங்களில் நடிக்க இவர் மேற்கொண்ட முயற்சிகளுக்குப் பிறகு, ராஜ்ஸ்ரீ ஓஜாவின் ''ஆயிஷா (2010) படத்தின் மூலம் பாலிவுட் திரையுலகில் அறிமுகமானார். சோனம் கபூர், அபய் தியோல், ஈரா துபே, சைரஸ் சாஹுகர், ஆனந்த் திவாரி, அருணோதய் சிங், லிசா ஹேடன் ஆகியோர் இணைந்து நடித்த காதல் நகைச்சுவையான இப்படம், கபூரின் பெயரிடப்பட்ட கதாநாயகியின் நண்பரான ஷெஃபாலி தாக்கூரை இவர் சித்தரித்திருந்தார். படமும் இவரது நடிப்பு, பெரும்பாலும் நேர்மறையான விமர்சனங்களைப் பெற்றது. ஆனால்  28.65 கோடி (US $ 4.1 மில்லியன்) செலவில் படமாக்கப்பட்ட இதன் உலகளாவிய வருமானம்  19 கோடியாகவே (US $ 2.7 மில்லியன்) இருந்தது. படம் அரை வெற்றி பெற்றது பாக்ஸ் ஆபிஸில் சுமாரான வசூலையே ஈட்டியது. ஆனால் 56 வது பிலிம்பேர் விருதுகளில் சிறந்த பெண் அறிமுகதிற்காகவும் சிறந்த துணை நடிகைக்காவும் என பூரி 2 பரிந்துரைகளைப் பெற்றார்.
ஆயிஷாவின் மிதமான வெற்றிக்குப் பிறகு, விஷால் மகாத்கர் இயக்குனராக அறிமுகமான பிளட் மணி(2012) என்ற படட்த்தில் குனால் கேமுவுக்கு இணையாக நடித்தார். இவர் கேமு கதாபாத்திரத்தின் மனைவியாக நடித்திருந்தார். திரைப்படம் விமர்சகர்களிடமிருந்து கலவையான பதிலைப் பெற்றது. மேலும் 90 பில்லியன் செலவில் எடுக்கப்பட்ட (US $ 1.3 மில்லியன்) படத்தின் வசூல் உலகளாவிய வசூல் 120 மில்லியன் யூரோக்களாஅக (US $ 1.7 மில்லியன்) இருந்தது. இதனால் "சராசரிக்குக் குறைவான வசூல்" திரைப்படமானது. பூரி அடுத்து அபிஷேக் கபூரின் கை போ சேவில் ! (2013) சுசாந்த் சிங் ராஜ்புத், அமித் சாத், ராஜ்கும்மர் ராவ் ஆகியோருடன் தோன்றினார். இப்படம் 'என் வாழ்க்கையின் 3 தவறுகள்' என்ற புதினத்தின் தழுவலாகும். இவர் தனது சிறந்த நண்பரை காதலிக்கும் மாவட்ட அளவிலான துடுப்பாட்ட வீரரின் தங்கை வித்யா பட் என்ற வேடத்தில் நடித்திருந்தார். இந்த திரைப்படம் விமர்சன மற்றும் வணிக ரீதியான வெற்றியைப் பெற்று inr 900000000  உலகளாவிய வருமானத்தை ஈட்டியது.
சொந்த வாழ்க்கை
இவர் எச்டிஎப்சி வங்கியின் முதன்மை செயல் அலுவலர் ஆதித்யா பூரியின் மகளாவார். இவர் மும்பையைச் சேர்ந்த இம்ரூன் சேதியை மணந்தார்.
வெளி இணைப்புகள்
பகுப்பு:1983 பிறப்புகள் பகுப்பு:வாழும் நபர்கள் பகுப்பு:இந்தி திரைப்பட நடிகைகள் பகுப்பு:இந்தியத் திரைப்பட நடிகைகள்
வல்லக்கோட்டை முருகன் கோவில்
வல்லக்கோட்டை முருகன் கோயில் இந்தியாவின் தமிழ்நாடு மாநிலத்தின் காஞ்சிபுரம் மாவட்டத்தில் திருப்பெரும்புதூரிலிருந்து செங்கல்பட்டு செல்லும் சாலையில் 12 கிமீ தொலைவில் அமைந்துள்ள இந்து சமய முருகன் கோயிலாகும். 1200 ஆண்டுகள் தொன்மையானதாக கருதப்படும் இக்கோயிலின் மூலவர் (முருகன்) திருவுருவம் ஏழு அடி உயரம் உள்ளது; இந்தியாவில் அமைந்துள்ள முருகன் திருவுருவச்சிலைகளில் இதுவே உயரமானதாகும். முருகனின் இரு புறங்களில் வள்ளி, தெய்வானை உள்ளனர். கருவறையைத் தவிர கோயில் சுற்றுகையில் கணபதி, உற்சவ திருவுருவம், சண்முகர் மற்றும் அம்மனுக்கு சன்னதிகள் உள்ளன.
அருணகிரிநாதரின் ஏழு திருப்புகழ் பாடல்களில் இக்கோயில் இடம் பெற்றுள்ளது.
அமைவிடம்
கடல் மட்டத்திலிருந்து சுமார் 74 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°52'58.8"N, 79°55'58.8"E (அதாவது, 12.882990°N, 79.932990°E) ஆகும்.
வல்லன் கோட்டை பெயர்க்காரணம்
'''வல்லக்கோட்டை முருகன் கோவில் காஞ்சிபுரம் மாவட்டத்தில் திருப்பெரும்புதூரிலிருந்து செங்கல்பட்டு செல்லும் சாலையில்  12 கிமீ தொலைவில் அமைந்துள்ள இந்து சமய முருகன் கோயிலாகும். 1200 ஆண்டுகள் தொன்மையானதாக கருதப்படும்.'''
இக்கோயிலின் மூலவர் (முருகன்) திருவுருவம் ஏழு அடி உயரம் உள்ளது; இந்தியாவில் அமைந்துள்ள முருகன் திருவுருவச்சிலைகளில் இதுவே உயரமானதாகும்.
இலஞ்சி என்னும் தேசத்தில் சங்கொண்டபுரம் என்னும் நகரை பகீரதன் என்ற மன்னன் ஆண்டுவந்தான். இந்த மன்னனை காண  நாரத முனிவர் வந்தார். ஆணவம் பிடித்த மன்னனோ நாரதரை கண்டு கொள்ளவே இல்லை. இதனால் கோபமடைந்த நாரதர் அருகிலிருந்த வனத்திற்கு சென்றார். அங்கு கோரன் என்ற அரக்கன் பலநாடுகளை வென்று வெற்றிக்களிப்பில் வந்து கொண்டிருந்தான். அவனை கண்ட நாரதர், பகீரதனின் ஆணவத்தை அடக்க இவன் தான் சரியான ஆள் என முடிவெடுத்தார். பின்  அவனிடம் தானே வலிய செறு, கோரனே! நீ பல நாடுகளை வெற்றி கொண்டிருந்தாலும் இந்த இலஞ்சி நாட்டை வென்றால்  தான் உனது திக் விஜயம் நிறைவுபெறும், என்று தனக்கே உரித்தான பாணியில் சிண்டு முடித்து விட்டார்.
அசுரன் இலஞ்சி நாட்டின் மீது போர் தொடுத்தான். இதை சற்றும் எதிர்பார்க்காத மன்னன் மிரண்டு விட்டான். பகீரதனை போரில்  வென்றான் அசுரன். நாடு நகரம் என அனைத்தும் இழந்த மன்னன் காட்டிற்கு சென்றான். அங்கு நாரத முனிவர் இருந்தார். அவரிடம் சென்று கெஞ்சினால் நல்வழி காட்டுவார் என கூறி சென்று விட்டார்.
பகீரதனும் அந்த அடர்ந்த காட்டில் நீண்ட காலம் மிகுந்த சிரமப்பட்டான். பின் ஒரு வழியாக திர்வாச முனிவரை தேடிக் கண்டு  பிடுத்து அவரடம் தன் நிலையைக் கூறி நாட்டல் மீட்க வழி கேட்டு மன்றாடினான், துர்வாசர் அவனிடம், வெள்ளிக்கிழமைகளில்  விரதம் இருந்து இங்குள்ள பாதிரி மரத்தடியில் உள்ள முருகனை வழிபட்டால் உனது குறைகள் நீங்கி வாழ்வு வளம் பெறும்  என்று கூறிச்சென்றார். இவனும் துர்வாசர் கூறியபடி முருகனை வழிப்பட்டான். சிறிது காலம் கழித்து முருகனுக்கு அவனே ஒரு  கோயிலும் கட்டி வள்ளி, தெய்வானையுடன் பிரதிஷ்டை செய்தான். இவன் கட்டிய கோயில் தான் வல்லக்கோட்டை சுப்ரமணியர் கோயில்
வெளி இணைப்புகள்
பகுப்பு:காஞ்சிபுரம் மாவட்டத்திலுள்ள முருகன் கோயில்கள்‎
எம். என். ராஜம்
மதுரை நரசிம்ம ஆச்சாரி ராஜம் அல்லது '''எம். என். ராஜம்''' தென்னிந்திய திரைப்படங்களில் 1950கள் மற்றும் 1960 களில் முன்னணி வேடங்களில் நடித்த நடிகை ஆவார். அவர் இருநூற்றுக்கும் மேற்பட்ட தமிழ் திரைப்படங்களில் நடித்துள்ளார். தற்போது துணைவேடங்களிலும் சின்னத்திரையிலும் நடித்து வருகிறார். ஏழு வயதில் யதார்த்தம் பொன்னுசாமி பிள்ளை பாய்ஸ் கம்பனியில் குருகுலமாக நடிப்புப் பயின்ற இவர் ரத்தக்கண்ணீர் திரைப்படத்தில் எம்.ஆர்.ராதாவுடன் இணைந்து நடித்த வேடம் இவரது திரை வாழ்விற்கு திருப்பமாக அமைந்தது. முதன்மை நாயகியாக, எதிர்மறை வில்லியாக மற்றும் நகைச்சுவை நடிகையாக அனைத்து துறைகளிலும் நடித்துள்ளார். தென்னிந்திய நடிகர் சங்கத்தின் முதல் பெண் அங்கத்தினராக 1953இல் பதிந்தவர். சத்யபாமா பல்கலைக்கழகத்தில் கௌரவ முனைவர் பட்டம் பெற்றவர்.
இவரது கணவர் ஏ.எல்.ராகவன் ஓர் பின்னணி திரைப்பட பாடகராவார்.
வெளியிணைப்புகள்
பகுப்பு:தமிழ்த் திரைப்பட எதிர்மறை நடிகைகள் பகுப்பு:கலைமாமணி விருது பெற்றவர்கள் பகுப்பு:1940 பிறப்புகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள்
வலிகாமம் வடக்கு பிரதேச சபை
வலிகாமம் வடக்கு பிரதேச சபை (Valikamam North Divisional Council) இலங்கையின் யாழ்ப்பாண மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். வலிகாமம் வடக்கு பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இதன் மொத்தப் பரப்பளவு 61.25 சதுர மைல்கள். இதன் வடக்கில் கடலும்; கிழக்கில் வலிகாமம் கிழக்கு பிரதேச சபையும்; தெற்கில் வலிகாமம் தெற்கு பிரதேச சபையும்; மேற்கில் வலிகாமம் தென்மேற்கு பிரதேச சபையும் எல்லைகளாக உள்ளன. இச்சபைக்கான உறுப்பினர்களும், சபையின் தலைவரும் நேரடியாக மக்களால் தெரிவுசெய்யப்படுகின்றனர். வலிகாமம் வடக்கு பிரதேச சபையில் 21 உறுப்பினர்கள் உள்ளனர். இந்த 21 உறுப்பினர்களும் விகிதாசார பிரதிநிதித்துவ முறையில் இடம்பெறும் தேர்தல் ஊடாகத் தெரிவு செய்யப்படுகின்றனர்.
வட்டாரங்கள்
வலிகாமம் கிழக்கு பிரதேச சபைப் பகுதி 22 வட்டாரங்களாகப் பிரிக்கப்பட்டுள்ளது. இவ்வட்டாரங்களின் இலக்கம், பெயர், அவற்றில் அடங்கியுள்ள கிராம உத்தியோகத்தர் பிரிவுகள் பற்றிய விபரங்களைக் கீழேயுள்ள அட்டவணையில் காணலாம்.
1998 உள்ளூராட்சித் தேர்தல்
29 சனவர் 1998 இல் இடம்பெற்ற உள்ளூராட்சித் தேர்தல் முடிவுகள்:
2011 உள்ளூராட்சித் தேர்தல்
23 யூலை 2011 இல் இடம்பெற்ற உள்ளூராட்சித் தேர்தல் முடிவுகள்:
மேற்கோள்கள்
பகுப்பு:யாழ்ப்பாண மாவட்டப் பிரதேச சபைகள்
கிரிஸ் ஆடம்ஸ்
கிரிஸ் ஆடம்ஸ்  (Chris Adams, பிறப்பு: மே 6 1970), இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டியிலும், ஐந்து ஒருநாள் பன்னாட்டுத் துடுப்பாட்டப் போட்டிகளிலும், 336 முதல்தர துடுப்பாட்டப் போட்டிகளிலும், ஆறு ஏ-தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1999/ 2000 ல் பிரதிநிதித்துவப் படுத்தியுள்ளார்.
ஜெ. ஜெயலலிதா
'''ஜெ. ஜெயலலிதா' (J. Jayalalithaa'', 24 பிப்ரவரி 1948 - 5 டிசம்பர் 2016), முன்னாள் தமிழக முதல்வரும், அரசியல் தலைவரும், பிரபல முன்னாள் தென்னிந்தியத் திரைப்பட நடிகையும் ஆவார். இவர் தமிழக முதலமைச்சராக ஆறு முறை பதவி வகித்துள்ளார். இவர் 1991 முதல் 1996 வரையும், 2001 ஆம் ஆண்டில் சில மாதங்களும், பின்னர் 2002 முதல் 2006 வரையும், 2011 முதல் 2014 வரையும் இருந்தார். 2015 முதல் 2016 வரையும் 2016 மே 23 முதல் இறக்கும் வரையில் (5 திசம்பர் 2016) முதலமைச்சராகப் பணி புரிந்தார். அனைத்திந்திய அண்ணா திராவிட முன்னேற்றக் கழகத்தின் பொதுச் செயலாளராக இருந்த இவரை "புரட்சித் தலைவி" எனவும் "அம்மா" எனவும் இவரது ஆதரவாளர்கள் அழைத்தனர்.தனது தொட்டில் குழந்தை திட்டத்துக்காக ஐக்கிய நாடுகள் சபையில் (ஐ.நா சபை) மத்தியில் கைதட்டைப் பெற்ற இந்தியாவை சார்ந்த முதல் பெண் முதலமைச்சர் இவரே ஆவார்.
அரசியலுக்கு நுழைவதற்கு முன்னர் இவர் 120 க்கும் மேற்பட்ட தமிழ், தெலுங்கு, கன்னட மொழித் திரைப்படங்களில் முன்னணிப் பாத்திரங்களில் நடித்திருந்தார்.
வாழ்க்கைக் குறிப்பு
மைசூர் சமஸ்தானம் (தற்போது கர்நாடகா) மாண்டியா மாவட்டத்தில் பாண்டவபுரா  தாலுகாவில், மேல்கோட்டை ஊரில் வாழ்ந்த ஜெயராம் -வேதவல்லி இணையரின் மகளாக 24 பிப்ரவரி 1948ஆம் நாள் பிறந்தார். இவரது இயற்பெயர் கோமளவல்லி. இவர் தாத்தா அவ்வூரில் உள்ள கோவில் ஒன்றில் அர்ச்சகராக இருந்தார். எனினும் இவர்களின் மூதாதையர்கள் தமிழ்நாட்டைப் பூர்விகமாகக்  கொண்டவர்கள். ஜெயலலிதாவுக்கு இரண்டு வயதான பொழுதே அவர் தந்தை ஜெயராம் காலமானார். அதன் பின்னர் திரைப்படத்தில் நடிக்க வந்த தாயார் வேதவல்லி தனது பெயரை சந்தியா என மாற்றிக்கொண்டார். அவர் பெங்களூரில் இருந்தபோது ஜெயலலிதா பிஷப் காட்டன் பெண்கள் உயர்நிலைப் பள்ளியில் படித்தார். சென்னைக்கு வந்த பின்னர், 1958-ஆம் ஆண்டு முதல் 1964ஆம் ஆண்டு வரை சர்ச் பார்க் ப்ரேசெண்டேஷன் கான்வென்ட்டில் படித்து மெட்ரிக் தேறினார். ஸ்டெல்லா மேரீஸ் கல்லூரியில் புகுமுக வகுப்பில் படிக்க அனுமதி கிடைத்த நேரத்தில் திரைப்படத்தில் நடிக்க வாய்ப்பு கிடைத்தது. எனவே படிப்பைக் கைவிட்டு நடிகையானார். ஸ்ரீதர் இயக்கிய வெண்ணிற ஆடை என்கிற படத்தின் மூலம் தமிழ்த் திரையுலகில் நடிகையாக அறிமுகமானார்.
திரையுலகப் பங்களிப்பு
ஜெயலலிதா 127 திரைப்படங்களில் நடித்திருக்கிறார். அவற்றுள் எம்.ஜி.ஆருடன் 28 படங்களில் இணைந்து நடித்தார். மேலும் சிவாஜி கணேசன், எஸ். எஸ். ராஜேந்திரன், ஜெய்சங்கர், முத்துராமன், ரவிசந்திரன், சிவகுமார், ஏ. வி. எம். ராஜன், என். டி. ராமராவ், அக்கினேனி நாகேஸ்வர ராவ், தர்மேந்திரா போன்ற பல முன்னணி நடிகர்களுடன் சேர்ந்து நடித்துள்ளார். மக்கள் பலரும் ஜெயலலிதாவின் நடிப்பை வெகுவாக ரசித்தார்கள். இவரது நடிப்பை பாராட்டி இவருக்கு 'கலைச்செல்வி' என்ற பட்டத்தை அளித்தார்கள். இவர் ம. கோ. இராமச்சந்திரன் உடன் நடித்த அனைத்து திரைப்படங்களும் வெகுவாக பாராட்டப்பட்டது. தன் நடிப்பின் மூலம் பல ரசிகர்களை சம்பாதித்தார்.
அஇஅதிமுக கொள்கைபரப்புச் செயலாளர்
1982 சூன் 4ஆம் நாள் கடலூரில் நடைபெற்ற விழாவில் அ. இ. அ. தி. மு. க. வில் இணைந்தார். 28 சனவரி 1983 அன்று, அக்கட்சியின் கொள்கை பரப்புச் செயலாளர் ஆனார்.
மாநிலங்களவை உறுப்பினர்
அதன் பிறகு 1984ல் நடந்த மாநிலங்களவை தேர்தலில் தி.மு.க வின் மூத்த தலைவரான ஆற்காடு வீராசாமியை தோற்கடித்து மார்ச் 24ஆம் நாள் நாடாளுமன்ற மாநிலங்களவை உறுப்பினர் ஆனார். நாடாளுமன்றத்தில் தன் ஆங்கில புலமையால் பல தலைவர்களை கவர்ந்தார். தனது கன்னிப்பேச்சிலேயே அப்போது பிரதமராக இருந்த இந்திராகாந்தியைக் கவர்ந்தார். இவருக்கு நாடாளுமன்றத்தில் 185வது இருக்கை அளிக்கப்பட்டது. அந்த இருக்கை 1962 முதல் 1967 வரை தி.மு.க. நிறுவுநரும் தமிழ்நாட்டின் முன்னாள் முதல்வருமான கா. ந. அண்ணாதுரை அமர்ந்திருந்தது என்பது குறிப்பிடத்தக்கது. இவருக்கு முன்னர், அதிமுகவைச் சேர்ந்த மோகனரங்கம் அவ்விருக்கையில் அமர்ந்திருந்தார்.
அணித்தலைவர்
எம். ஜி. இராமச்சந்திரனின் மறைவுக்குப் பிறகு, அதிமுக இரண்டு அணிகளாகப் பிரிந்தது. கட்சியின் மூத்த தலைவர்கள் எம்.ஜி.இராமசந்திரன் மனைவி வை. நா. ஜானகி இராமச்சந்திரன் தலைமையில் ஓர் அணியாகவும் பிறர் ஜெ. ஜெயலலிதாவின் தலைமையில் மற்றோர் அணியாகவும் பிரிந்தனர். 1 ஜனவரி 1988 அன்று, ஜெயலலிதா தனது அணியின் தலைவர்களால் அதிமுக பொதுச் செயலாளராக தேர்ந்தெடுக்கப்பட்டார் மற்றும் மறுநாள் அவர் கூட்டிய கட்சியின் பொதுக்குழுவால் அதற்கு ஒப்புதல் அளிக்கப்பட்டது. 1988 சனவரி 28ஆம் நாள் தமிழ்நாட்டுச் சட்டப்பேரவையில் நடைபெற்ற வாக்கெடுப்பின்பொழுது அப்பிரிவு மோதலாக வெளிப்பட்டது.
பொதுச்செயலாளர்
1989ஆம் ஆண்டில் நடைபெற்ற தேர்தலில் ஜெயலலிதா தலைமையிலான அதிமுக அணி சேவல் சின்னத்தில் போட்டியிட்டு 27 இடங்களைக் கைப்பற்றியது. ஜானகி தலைமையிலான அதிமுக அணி ஒரேயோர் இடத்தில் மட்டுமே வென்றது. இதனால் ஜானகி அரசியல் களத்திலிருந்து விலகினார். ஜெயலலிதா அ. தி. மு. கவின் தலைமைப் பொறுப்பேற்று அதன் பொதுச்செயலாளர் ஆனார்.
எதிர்கட்சித்தலைவர்
1989ஆம் ஆண்டில் நடைபெற்ற சட்டமன்றத் தேர்தலில் போடிநாயக்கனூர் தொகுதியிலிருந்து தேர்ந்தெடுக்கப்பட்ட ஜெயலலிதா, சட்டமன்றத்தில் எதிர்க்கட்சித் தலைவர் ஆனார். அவர் மீதும் அவருக்குத் துணையாக இருந்த ம. நடராசன் மீதும் தொடக்கப்பட்ட வழக்கு ஒன்றிற்காக நடராசன் வீட்டில் மேற்கொள்ளப்பட்ட சோதனையில் ஜெயலலிதாவின் சட்டமன்ற உறுப்பினர் பதவி விலகல் கடிதம் கிடைத்தது. அந்நிகழ்விற்குப் பின்னர், 1989 மார்ச் 25ஆம் நாள் நிதிநிலை அறிக்கையை வாசித்த கருணாநிதி தாக்கப்பட்டபொழுது ஏற்பட்ட குழப்பத்தில் ஜெயலலிதாவும் தாக்கப்பட்டதாகக் கூறப்பட்டது. இதனால் ஜெயலலிதா, ‘‘தி.மு.க உறுப்பினர்கள் எனது புடவையை இழுத்தார்கள். இந்தச் சட்டமன்றத்தில் பெண்களுக்கு எந்தப் பாதுகாப்பும் இல்லை. சட்டமன்றாம எப்பொழுது பெண்களுக்குப் பாதுகாப்பானதாக மாறுகிறதோ அப்பொழுதுதான் சட்டமன்றத்துக்குள் வருறவன்” என்று கூறிச்சென்றார்.
முதல்வர் 1991-1996
1991ஆம் ஆண்டில் நடைபெற்ற தேர்தலில் அதிமுக - காங்கிரஸ் கூட்டணி 225 தொகுதிகளில் வெற்றிபெற்றது. ஜெ. ஜெயலலிதா 1991 சூலை 24ஆம் நாள் தமிழ்நாட்டின் முதலமைச்சராகப் பொறுப்பேற்றார். அப்பொழுது அவரின் காலில் கே. செங்கோட்டையன் விழுந்தார்; அவரைத் தொடர்ந்து பிறரும் விழுந்தனர். அதிமுகவில் காலில் விழும் கலாச்சாரம் தொடங்கியது. சட்டசபை இவரைப் புகழ்ந்துரைக்கும் இடமாக மாறியது. ஜெயலலிதா தனது முதலமைச்சர் பணிக்காக ஒவ்வொரு மாதமும் ஒரு ரூபாய் மட்டும் ஊதியமாகப் பெற்றார். இவர் மீதும் அமைச்சர்கள் மீதும் எதிர்கட்சிகள் ஊழல் புகார்களை அடுக்கின. இவர் முதல்வராக இருந்த 1991–96 பதவிக் காலத்தில் பல திட்டங்களை தமிழகத்தில் கொண்ட வந்தார். பெண்கள் முன்னேற்றத்தில் மிகுந்த அக்கறைகொண்டு பல நல்ல திட்டங்களைக் கொண்டுவந்தார்.
மகாமக விபத்து
அதேவேளையில் 1992 பிப்ரவரி 18ஆம் நாள் இவர் கும்பகோணம் மகாமகக்குளத்தில் சென்று நீராடியபொழுது ஏற்பட்ட கூட்டநெரிசலில் தர்மசாலா என்ற கட்டிடத்தின் சுவர் இடிந்துவிழுந்து 48பேர் இறந்தார்கள்.
வளர்ப்புமகன் திருமணம்
ஜெ. ஜெயலலிதா, தன் தோழி சசிகலாவுக்கு அக்கா மகனான வி. என். சுதாகரன் என்னும் 28 வயது இளைஞரை தன் மகனாகத் தத்தெடுத்தார். அவருக்கு 1995 செப்டம்பரில் ஆடம்பரமாகத் திருமணம் செய்துவைத்தார்.
முதல்வராக 2001
இவர் டான்சி வழக்கின் தீர்ப்பின் காரணமாக 2001 தமிழக சட்டமன்றத் தேர்தலில் போட்டியிட ஜெயலலிதா தகுதி நீக்கம் செய்யப்பட காரணமான இந்த வழக்கு அரசியல் தாக்கங்களைக் கொண்டிருந்தது. அந்தத் தேர்தலில் ஜெயலலிதாவின் வேட்பு மனுக்கள் நிராகரிக்கப்பட்டாலும், தேர்தலில் அதிமுக வெற்றி பெற்ற பின்னர் அவர் முதல்வராக பதவியேற்றார். இதில் தலையிட்ட உச்சநீதிமன்றம் அவரை செப்டம்பர் 2001 இல் தகுதி நீக்கம் செய்தது, இதன் விளைவாக அவர் பதவி விலகினார். மேலும் சசிகலா பரிந்துரைப்படி ஓ. பன்னீர்செல்வத்தை முதலமைச்சராக ஆக்கினார். ஜெ. ஜெயலலிதாவுக்கு பதவிப்பிரமாணம் செய்வித்த தமிழக ஆளுநர் பாத்திமா பீவி, ஆளுநர் பதவியில் இருந்து விலகுமாறு அறிவுறுத்தப்பட்டார், அவரும் தன் பதவி விலகல் கடிதத்தை இந்திய குடியரசுத் தலைவருக்கு அனுப்பினார்.
பிளெசண்ட் ஸ்டே ஹோட்டல் வழக்கோடு,2001 திசம்பர் 4, அன்று அனைத்து குற்றச்சாட்டுகளிலிருந்தும் சென்னை உயர் நீதிமன்றம் ஜெயலலிதாவையும் மற்ற ஐந்து குற்றவாளிகளையும் விடுவித்தது. ஆதாரங்கள் இல்லாத காரணத்தால் 2003 நவம்பர் 24 அன்று சென்னை உயர்நீதிமன்றத்தின் உத்தரவை உச்ச நீதிமன்றம் உறுதி செய்தது. இதையடுத்து 2002 மார்ச்சில் ஆண்டிபட்டி தொகுதியில் இருந்து 2002 தமிழக சட்டசபை இடைத்தேர்தலில் வெற்றி பெற்று ஜெயலலிதா மீண்டும் ஆட்சிக்கு வந்தார்.
முதல்வராக 2002 - 2006
இந்தியாவின் முதல் பெண் போலீஸ் கமாண்டோக்களைக் கொண்ட நிறுவனம் 2003 இல் தமிழ்நாட்டில் நிறுவப்பட்டது. ஆயுதங்களைக் கையாளுதல், வெடிகுண்டுகளைக் கண்டறிதல் மற்றும் அப்புறப்படுத்துதல், வாகனம் ஓட்டுதல், குதிரையேற்றம் மற்றும் சாகச விளையாட்டுகள் போன்றவற்றை உள்ளடக்கிய ஆண்களுக்கு இணையான பயிற்சியை அவர்கள் பெற்றனர். 2003 ஆம் ஆண்டில் அவர் தலைமையிலான அரசாங்கம், மாநிலத்தின் எல்லைக்குள் ஆன்லைன் உட்பட அனைத்து லாட்டரிகளையும் விற்பனை செய்வதைத் தடை செய்தது, மாநிலத்திற்கு வருவாய் இழப்பு ஏற்படும் அபாயம் இருந்தபோதிலும். கர்நாடகாவுக்குள் நுழைந்து கொள்ளைக்காரன் வீரப்பனைக் கைப்பற்றி கொல்ல ஒரு இரகசிய நடவடிக்கையை மேற்கொள்ள கே.விஜய்குமார் தலைமையிலான ஒரு சிறப்புப் பணிக்குழுவிற்கு அவர் உத்தரவிட்டார். 2004 ஆம் ஆண்டு வீரப்பனை ஒழித்தது தனது அரசாங்கத்தின் மிகப்பெரிய சாதனையாக அவர் அறிவித்தார் மேலும் ""வீரப்பன் இறந்த அல்லது உயிருடன் பிடிபட்டதுதான் அவர்களுக்கு எனது ஒரே சுருக்கம். அதன் பிறகு நான் தலையிடவே இல்லை. அவர்களின் சொந்த உத்திகளை வகுக்க நான் அவர்களை விட்டுவிட்டேன், இது பலனளித்தது." இந்த காலத்தின் முடிவில் அவர் 'மக்கள் முதல்வர்'  மற்றும் இந்தியாவின் இரும்புப் பெண்மணி என்று அழைக்கப்படத் தொடங்கினார். இந்த காலத்தில் அவர் 2001 ஆம் ஆண்டு மழைநீர் சேகரிப்பு (RWH) திட்டத்தை தொடங்கி, நீர் ஆதாரங்களை புதுப்பிக்கவும், வறண்ட தென் மாநிலத்தில் நிலத்தடி நீர் மட்டத்தை மேம்படுத்தவும், இந்த யோசனையை பல்வேறு மாநிலங்கள் மற்றும் மத்திய அரசு பின்பற்றியது. சென்னை பெருநகரம். மன்மோகன் சிங், ஜெயலலிதாவின் நிர்வாகத் திறமை, மதிய உணவுத் திட்டங்கள் மற்றும் பாலின மேம்பாட்டிற்கான முயற்சிகளுக்காக ஜெயலலிதாவை அடிக்கடி பாராட்டினார். 26 டிசம்பர் 2004 அன்று தமிழ்நாட்டைத் தாக்கிய சுனாமியைத் தொடர்ந்து நடந்த நிகழ்வுகளைக் கையாண்டதில் அவரது நிர்வாகத் திறன்கள் குறிப்பிடத்தக்கவை. ஜெயலலிதா ரூ. 153.37 கோடி நிவாரணப் பொதியை அறிவித்தார், பொதுப் பொதியாகவும், மீனவர்களுக்கான தனித் தொகுப்பாகவும் பிரிக்கப்பட்டது. பாதிக்கப்பட்ட குடும்பங்களுக்கு இழப்பீடாக ஒரு வேட்டி, ஒரு புடவை, இரண்டு பெட்ஷீட்கள், 60 கிலோ அரிசி, 3 லிட்டர் மண்ணெண்ணெய், மளிகைப் பொருட்களுக்கு ரூ. 1,000 மற்றும் ரொக்கமாக ரூ.1,000 என, இழப்பீட்டுத் தொகையாக ரூ.1 லட்சம் வழங்கப்படும் என்று அறிவித்தார். பாத்திரங்கள் வாங்குவதற்கு 1,000 ரூபாய், தங்குமிடம் போடுவதற்கு 2,000 ரூபாய் கொடுக்க வேண்டும். ஒரு குடும்பம், மற்றும் மொத்தம் ஒரு லட்சம் குடும்பங்கள் இருந்தால், பேக்கேஜ் சுமார் 5,000 ரூபாய் செலவாகும். மேலும் மீனவர்கள் கில் வலைகள் மற்றும் படகுகளை மறைக்க கூடுதலாக 65 கோடி ரூபாய் பெற்றுள்ளனர். நாகப்பட்டினத்தில் மீண்டும் மின் விநியோகம் செய்ய சில மணி நேரங்கள் ஆகும். ஏழு ஆண்டுகளுக்கும் மேலாக பேரிடர் மேலாண்மையில் அரசு பணியாற்றி வருவதால், பதில் நேரம் கணிசமாகக் குறைக்கப்பட்டது; மொபைல் கிரேன்கள் மற்றும் ஆம்புலன்ஸ்கள் ரோந்து பணியில் ஈடுபட்டன. பாதிக்கப்பட்ட குடும்பங்களுக்கு மறுவாழ்வு அளிக்கும் பொறுப்பை மாவட்ட நிர்வாகத்திடம் அரசு ஒப்படைத்தது. தீவு தேசத்தின் மறுவாழ்வு செயல்பாட்டில் வழிகாட்ட அதிகாரிகளை நியமிப்பதன் மூலம் ஜெயலலிதா இலங்கை அரசாங்கத்திற்கு உதவினார். குட்கா விற்பனையைத் தடை செய்தாலும் சரி, அல்லது மழைநீர் சேகரிப்பு அமைப்புகளை கட்டாயமாக நிறுவுவதாயினும் சரி, அவரது நிர்வாகப் பாணி சமரசமற்றது. அவளுடைய பதவிக்காலத்தின் இரக்கமற்ற தன்மை, ஆனால் அது அவர்களுக்கு அளித்த உதவி.
11 மே 2006 அன்று, சட்டமன்றத் தேர்தலில் தனது கட்சி தோல்வியடைந்ததைத் தொடர்ந்து ஜெயலலிதா தமிழக முதல்வர் பதவியை ராஜினாமா செய்தார்.
சட்டமன்ற எதிர்க்கட்சித் தலைவர், 2006
2006 மே 2006 தமிழ்நாடு சட்டமன்றத் தேர்தலில் அதிமுக படுமோசமாக இருந்தது, 2006 ஆம் ஆண்டு மாநிலத் தேர்தல்களில் அவரது கட்சி மொத்தமுள்ள 234 இடங்களில் வெறும் 61 இடங்களை மட்டுமே வென்றது. அவர் ஆண்டிப்பட்டியில் வெற்றி பெற்றார். அவரது பிரதான எதிர்க்கட்சியான திமுக தனிப்பெரும்பான்மையைப் பெறவில்லை (96/234), திமுக கூட்டணி 162/234 இடங்களைப் பெற்றது மற்றும் 2011 வரை அமைச்சரவையை அமைத்தது, அதை அவர் "மைனாரிட்டி திமுக அரசாங்கம்" என்று குறிப்பிட்டார்.
29 மே 2006 அன்று, ஓ.பன்னீர்செல்வத்திற்குப் பதிலாக அதிமுக எம்.எல்.ஏக்களால் எதிர்க்கட்சித் தலைவராக ஜெயலலிதா ஒருமனதாகத் தேர்ந்தெடுக்கப்பட்டார். இரண்டு நாட்களுக்குப் பிறகு, 60 அதிமுக சட்டமன்ற உறுப்பினர்களும் இடைநீக்கம் செய்யப்பட்டதை அடுத்து, அவர் ஆளும் திமுகவை தனித்துப் போட்டியிட்டார் முழு அமர்வு.
முதல்வர் (2011-2014)
மற்றொரு காலகட்டத்திற்குப் பிறகு (2006-11) எதிர்க்கட்சியாக இருந்து, 2011 சட்டமன்றத் தேர்தலில் அதிமுக அமோக வெற்றி பெற்று மீண்டும் ஆட்சிக்கு வந்த பிறகு, நான்காவது முறையாக ஜெயலலிதா முதல்வராகப் பதவியேற்றார். ஸ்ரீரங்கத்தில் வெற்றி பெற்றார். அவரது அரசாங்கம் அதன் விரிவான சமூக-நல நிகழ்ச்சி நிரலுக்காக கவனத்தைப் பெற்றது, இதில் பல மானிய விலையில் "அம்மா"-பிராண்டட் பொருட்கள் (அம்மா கேன்டீன்கள், அம்மா பாட்டில் தண்ணீர், அம்மா உப்பு, அம்மா மருத்துவக் கடைகள், அம்மா சிமெண்ட் மற்றும் அம்மா குழந்தை பராமரிப்பு கிட்) அடங்கும்.